Η Οδύσσεια ενός ξεριζωμένου

Η ***Οδύσσεια ενός ξεριζωμένου*** είναι  ελληνική ταινία σε σκηνοθεσία του Απόστολου Τεγόπουλου και παραγωγή της Κλακ Φιλμ. Αποτελεί το δεύτερο μέρος μιας "διλογίας" με θέμα τις περιπέτειες του τραγουδιστή Βασίλη Καρατζόγλου, ο οποίος προσπαθεί να επανενώσει την οικογένειά του μετά την καταστροφή της Σμύρνης. Το πρώτο μέρος είναι η ''Ξεριζωμένη γενιά'', που γυρίστηκε έναν χρόνο νωρίτερα. Και τα δύο έργα είναι επικών διαστάσεων με διάρκεια τρεις ώρες περίπου το καθένα.

## Πλοκή
Ένας λαϊκός τραγουδιστής, ο Βασίλης Καρατζόγλου (Νίκος Ξανθόπουλος), που συντηρεί τη μητέρα του, Φανή (Ελένη Ζαφειρίου), τη σύζυγο του, την Άννα (Άντζελα Ζήλεια), και το μωρό τους, προσπαθεί να βρει και φέρει πίσω στην οικογένειά του τον πατέρα του, που χάθηκε στην καταστροφή της Σμύρνης. Από έναν γέρο στον Βόλο μαθαίνει ότι ο πατέρας του δεν πέθανε αλλά συνελήφθη από τους Τούρκους μετά την καταστροφή της Σμύρνης. Αποφασίζει να ακολουθήσει την επιστημονική αποστολή του καθηγητή Τζον Άντερσον στην Τουρκία, και εκεί ψάχνει να βρει τα ίχνη του πατέρα του σε διάφορες πόλεις. Ανακαλύπτει έναν άντρα, τον οποίο οι Τούρκοι φωνάζουν "Γκιαούρ Ντοκτόρ" ο οποίος όμως δεν είναι ο πατέρας του. Στη συνέχεια μαθαίνει ότι ο πατέρας του ήταν φυλακή με τον Νιαζίτ μπέη. Τυχαία βρίσκει σε ένα γλέντι δύο Έλληνες από τους οποίους μαθαίνει ότι ο Νιαζίτ μπέης ζει και ενδιαφέρεται έμπρακτα για τα χαμένα Ελληνόπουλα της Μικράς Ασίας. Ο Βασίλης θα κάνει τα πάντα για να τον συναντήσει και να μάθει για τον πατέρα του. Εκεί στο σπίτι του Νιαζίτ μπέη θα αποκαλυφθεί ότι ο πατέρας του πήρε τη θέση του μπέη μετά από μια φωτιά στη φυλακή. Στη συνέχεια μετά από επιπλέον περιπέτειες θα η οικογένεια θα ενωθεί ξανά στην Ελλάδα.

## Διανομή ρόλων
* Νίκος Ξανθόπουλος ... Βασίλης Καρατζόγλου**' / Αριστείδης Καρατζόγλου
* [[Άντζελα Ζήλεια]] ... Άννα Καρατζόγλου
*  [[Ελένη Ζαφειρίου]] ... Φανή Καρατζόγλου**'
*  Μιράντα Κουνελάκη ... Κάθριν
* Κατερίνα Βασιλάκου ... Μαρία
* Λυκούργος Καλλέργης ... Εμίν αγάς
* Στέφανος Στρατηγός ... Ερόλ
* Θόδωρος Μορίδης ... Τομ Άντερσον / Ανδρεάδης
* Θόδωρος Έξαρχος ... Γιωρίκας
* Δημήτρης Μπισλάνης ... Χουσεΐν
* Δήμος Σταρένιος ... τούρκος γιατρός
* Ανέστης Βλάχος ... καφετζής
* Κία Μπόζου ... δημοσιογράφος
* Ιάκωβος Ψαρράς... ταβερνιάρης
* Ρένα Γαλάνη ... γραμματέας γιατρού
*  Βαγγέλης Καζάν
* Μήτσος Λυγίζος .. Dr. Καμπατζίδης Γ. 
*  Μαρί Πανταζή 
* Αλέκος Ουδινότης
* Κώστας Μπαλαδήμας ... Χαμκί Εφέντη
*  Νίκος Πασχαλίδης ... Ουλάν Αρμένης
*  Γιώργος Κωβαίος ... τσαγγάρης
* Τάσος Δάριος
*  Νίκος Νεογέννης... τούρκος
*  Γιάννης Αλεξανδρίδης ... Γιαννίκος
*  Νίκος Θηβαίος ... τούρκος
*  Χαράλαμπος Πισιμίσης 
*  Γιάννης Τότσικας 
*  Γιώργος Πάλλης 
*  Μάριος Μαρκόπουλος 
*  Γιώργος Γρηγορίου 
*  Αντώνης Κασάρης 
* Δημήτρης Φωτιάδης
*  Γιώργος Οικονόμου ... τούρκος 
*  Γιώργος Γιουβανέλης ... γιος Εμιν Αγα 
* Στέλιος Βόκοβιτς ... ψαθάς
* Απόστολος Σουγκλάκος ... τούρκος αχθοφόρος

## Παραγωγή και παραλειπόμενα
Κεντρικό θέμα της ταινίας (όπως και της *[[Ξεριζωμένη Γενιά|Ξεριζωμένης γενιάς]]* που προηγήθηκε, είναι τα βάσανα της ξενιτιάς και το προσφυγικό πρόβλημα που δημιουργήθηκε στην Ελλάδα ως συνέπεια της Μικρασιατικής Καταστροφής.

Είναι αξιοσημείωτη η σεκάνς κατά την οποία μια αρκούδα επιτίθεται στον Νίκο Ξανθόπουλο στο δάσος. Πρόκειται όμως για τον ηθοποιό Ανέστη Βλάχο, ντυμένο αρκούδα. Αλλά στο ίδιο έργο παρουσιάζεται μια αληθινή αρκούδα, η οποία χορεύει στους ρυθμούς του ντεφιού ενός περιπλανώμενου μουσικού, που έχει πάθει αμνησία και διαμένει στην Τουρκία.

Στην ταινία ακούγονται μεταξύ άλλων τα τραγούδια «Αραμπάς περνάει», «Είσαι το παιδί μου», «Μπεκλεντίμ ντε γκελμεντίν», «Σαμπαχτάν κάλκτιμ».

## Παραπομπές


## Εξωτερικοί σύνδεσμοι
* ''Οδύσσεια ενός ξεριζωμένου'' στην Ταινιοθήκη της Ελλάδος
* ''Οδύσσεια ενός ξεριζωμένου''  στο Cine.gr

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Απόστολου Τεγόπουλου
Κατηγορία:Ταινίες σε σενάριο Πάνου Κοντέλη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Κλακ Φιλμ
Κατηγορία:Ελληνικές ασπρόμαυρες ταινίες